OpenLLM-France/wikimedia huggingface dataset:
# Copa de la Lliga Challenge escocesa

La Scottish Professional Football League Challenge Cup, també anomenada Scottish League Challenge Cup o Scottish Challenge Cup, i per patrocini SPFL Trust Trophy, és una competició de futbol creada l'any 1990 per celebrar el centenari de la Scottish Football League (la lliga de futbol d'Escòcia). La competició està oberta a tots els clubs de la Scottish League, és a dir, a aquells que no formen part de la primera divisió escocesa, la Scottish Premier League. Es disputa en format de copa i sol tenir lloc a inicis de temporada, cap a octubre o novembre.

## Historial

Font:
* 1990-91: Dundee FC
* 1991-92: Hamilton Academical FC
* 1992-93: Hamilton Academical FC
* 1993-94: Falkirk FC
* 1994-95: Airdrieonians FC (1878)
* 1995-96: Stenhousemuir FC
* 1996-97: Stranraer FC
* 1997-98: Falkirk FC
* 1998-99: Competició abandonada per falta d'esponsorització
* 1999-00: Alloa Athletic FC
* 2000-01: Airdrieonians FC (1878)
* 2001-02: Airdrieonians FC (1878)
* 2002-03: Queen of the South FC
* 2003-04: Inverness Caledonian Thistle FC
* 2004-05: Falkirk FC
* 2005-06: Saint Mirren FC
* 2006-07: Ross County FC
* 2007-08: Saint Johnstone FC
* 2008-09: Airdrie United FC
* 2009-10: Dundee FC
* 2010-11: Ross County FC
* 2011-12: Falkirk FC
* 2012-13: Queen of the South FC
* 2013-14: Raith Rovers FC
* 2014-15: Livingston FC
* 2015-16: Rangers FC
* 2016-17: Dundee United FC
* 2017-18: Inverness Caledonian Thistle
* 2018-19: Ross County FC
* 2019-20: Inverness CT i Raith Rovers FC
* 2020-21: Campionat cancel·lat
* 2021-22: Raith Rovers FC
* 2022-23: Hamilton Academical FC
* 2023-24: Airdrieonians FC
* ↑ Final no disputada, títol compartit.

## Referències

* 1 2 The Scottish Football League Challenge Cup Final Results, scottishfootballleague.com. Scottish Football League. Consulta 5 Abril 2013.
* 1 2 Preview Forfar Athletic Arxivat 1/11/2013, a Wayback Machine., dafc.co.uk. Dunfermline Athletic F.C. 25 juliol 2012. Consulta 5 Abril 2013.
* ↑ Scottish Football League Challenge Cup, scottish-football-historical-archive.com. Scottish Football Historical Archive. Consulta 5 Abril 2013.
* ↑ Fisher, Stewart. "Beginner's Guide to the Bell's Cup ...". The Sunday Herald. 4 agost 2002.
* ↑ League Challenge Cup, dundeeunitedfc.co.uk. Dundee United F.C. Consulta 5 Abril 2013.
* ↑ Scottish League Challenge Cup Finals, rsssf.com. RSSSF. 2 December 2009. Retrieved 4 April 2013.
* ↑ PREVIOUS IRN-BRU CUP FINALS, SPFL. 2 1 March 2019. Retrieved 21 May 2019.
* ↑ «Inverness Caledonian Thistle and Raith Rovers share last season's Scottish Challenge Cup». BBC Sport, 30-04-2021. [Consulta: 30 abril 2021].
* ↑ «Scottish Challenge Cup cancelled for season 2020-21». BBC Sport, 02-10-2020. [Consulta: 3 octubre 2020].
# 389

El 389 (CCCLXXXIX) fou un any comú començat en dilluns del calendari julià.

## Esdeveniments

* Destrucció de tots els edificis pagans d'Alexandria (incloent-hi la biblioteca d'Alexandria) per ordre de l'emperador Teodosi I.

## Referències

* ↑ «biblioteca d'Alexandria». Gran Enciclopèdia Catalana. Grup Enciclopèdia Catalana. [Consulta: 9 setembre 2024].
# Bístrovka

Bístrovka (en rus: Быстровка) és un poble del krai de Krasnoiarsk, a Rússia, segons el cens del 2010 tenia 55 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Marie N

Marija Naumova (Riga, 23 de juny de 1973), de nom artístic Marie N, és una de les cantants letones més populars al seu país i voltants, amb cançons en letó, anglès, francès, portuguès i rus.

## Eurovisió

El Festival de la Cançó d'Eurovisió 2002 es va celebrar el 25 de maig de 2002, a Tallinn, Estònia. Els presentadors van ser Annely Peebo i Marko Matvere. Marie N va ser la guanyadora d'aquest Festival, representant a Letònia amb la cançó "I wanna". Va guanyar en l'última votació, a una distància de 12 punts de la segona classificada, Ira Losco per Malta. Marie no estava entre les màximes favorites però va sorprendre amb una posada en escena molt original que posteriorment tractarien d'imitar sense èxit més delegacions. També va presentar el Festival d'Eurovisió 2003.
És llicenciada en Dret per la Universitat de Letònia. Al 2005, va ser nomenada com a representant de Letònia de bona voluntat d'UNICEF. Viu actualment amb la seva família a França, però va molt habitualment a Letònia.

## Discografia

* 1998 До светлых слёз
* 1999 Ieskaties acīs
* 2001 Dt. voix, dt. voie
* 2002 On a Journey
* 2003 Noslēpumi
* 2004 Nesauciet sev līdzi
* 2005 Another Dream
* 2010: Lullabies
* 2016: Uz Ilūziju Tilta

## Referències

* ↑ «Cash row 'will not halt Eurovision'» (en anglès). BBC News, 31-01-2003. [Consulta: 5 gener 2023].
* ↑ «Riga 2003» (en anglès). Eurovision.tv. [Consulta: 5 gener 2023].

## Enllaços externs

* Marie N - Lloc web oficial
* Marie N club de fans d'Alemanya
# Jean Périer

Jean Périer (París, 2 de febrer de 1869 - Neuilly-sur-Seine, Illa de França, 4 de novembre de 1954) fou un cantant francès.
Posseïdor d'una bella veu de baríton, estudià cant amb Taskin i Bussine en el Conservatori de París, aconseguint allà el primer premi en aquesta ensenyança. Aquest mateix any feu el seu debut a l'Opéra-Comique. El 1893 estrenà, amb el rol principal, l'òpera de Saint-Saëns Phryné, i el 1902 la part de Pelléas de Pelléas et Mélisande de Debussy.
Tant en les seves actuacions a l'Opéra-Comique, com a altres escenes líriques d'aquella capital, va obtenir sempre els aplaudiments més entusiastes, tant pels seus mèrits de cantant, com pel seu domini complet de l'escena. En col·laboració amb Margarita Babaian va publicar el llibre Mes exercices tirés des chansons populaires de France. Era cavaller de la Legió d'Honor des de 1922.

## Referències

* 1 2 Enciclopedia universal ilustrada europeo-americana. Apèndix VIII. Madrid: Espasa-Calpe, 1930-1933, p. 754. ISBN 84-239-4579-0.
* ↑ Gana, Jean. «Périer (Jean)» (en francès). Encyclopédie multimédia de la comédie musicale. [Consulta: 20 maig 2020].

## Enllaços externs

* Nadar, P. «Jean Périer and Mariette Sully in the operetta 'Véronique'» (imatge) (en anglès). National Portrait Gallery, 1898. [Consulta: 20 maig 2020].
# Woodson

«Woodson» té aquests significats:
* Woodson (Arkansas)
* Woodson (Illinois)
* Woodson Terrace
# Copa de la Lliga belga de futbol

La Copa de la Lliga belga de futbol fou una competició belga de futbol que es disputà entre els anys 1997 i 2000. El campió assolia una plaça per la Copa Intertoto.

## Historial

| Any | Campió | Finalista | Marcador |
| 1998 | SK Lommel | Germinal Ekeren | 2-1 |
| 1999 | Sint Truiden VV | Germinal Ekeren | 4-3 |
| 2000 | RSC Anderlecht | Excelsior Mouscron | 2-2 (5-3 pen) |
# Abd-al-Mutaali (nom)

Abd-al-Mutaali és un nom masculí teòfor àrab islàmic (àrab: عبد المتعالي, ʿAbd al-Mutaʿālī) que literalment significa ‘Servidor de l'Altíssim’, essent «l'Altíssim» un dels epítets de Déu. Si bé Abd-al-Mutaali és la transcripció normativa en català del nom en àrab clàssic, també se'l pot trobar transcrit Abdul Motaali... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «علا». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «علا». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «علا» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Bony

Bony és un municipi francès del departament de l'Aisne, als Alts de França. Forma part de la Communauté de communes du Pays du Vermandois

## Geografia

Bony està situat a 16 quilòmetres al nord-oest de Saint-Quentin, la ciutat propera més important.

## Història

La ciutat està a la línia de Hindenburg, que fou presa per les divisions americanes 27a i 30a el 29 de setembre de 1918. El seu objectiu era la granja Guillemont i Quennemont i la muntanya sota la qual hi ha el túnel subterrani del Canal de Saint-Quentin. Les pèrdues americanes foren de 337 morts i 658 ferits aquell dia.

## Administració

Des de 2001, l'alcalde és Philippe Giselinck.

## Demografia

* 1962: 152 habitants.
* 1975: 109 habitants.
* 1990: 101 habitants.
* 1999: 124 habitants.
* 2007: 124 habitants.
* 2008: 128 habitants.

## Llocs i monuments

Cementiri militar americà de la Primera Guerra Mundial.

## Notes

* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].

## Enllaços externs

* Bony a la web de l'Institut géographique national(francès)
* Web sobre el municipi de Bony(francès)
* Bony a la web de l'Insee Arxivat 2012-08-01 a Wayback Machine.(francès)
# Marco Antonio Boronat Gimeno

Marco Antonio Boronat Gimeno (Sant Sebastià, 9 de juny de 1947) és un exfutbolista i exentrenador basc, i un dels herois de Puertollano.

## Carrera

Com a futbolista, ocupava la posició de davanter. Va passar pràcticament tota la seua carrera esportiva a les files de la Reial Societat, on suma 225 partits i 31 gols entre 1967 i 1977, encara que les dues darreres temporades és suplent.
Després de retirar-se entra a l'equip tècnic del conjunt donostiarra. És segon d'Alberto Ormaetxea i de John Benjamin Toshack, i quan el gal·lès marxa al Reial Madrid, es fa càrrec de la Reial, on conclou la campanya 88/89. L'any següent acaba cinquè amb els bascos i es classifica per a la Copa de la UEFA. El gener de 1991 deixa la Reial Societat, i a la temporada següent fitxa pel Deportivo de La Corunya, on no acaba i és substituït a la jornada 30 per Arsenio Iglesias.
A partir d'aquest moment, i durant la dècada dels 90, Boronat es fa càrrec de diversos equips de Segona Divisió, com el Reial Valladolid, el CD Badajoz, la UD Las Palmas, el Deportivo Alavés (al qual salva del descens) i el CD Logroñés (també evita el descens en la seua primera campanya, tot i que els riojans baixaran l'any 2000).

## Referències

* ↑ Fitxa de Marco A. Boronat a bdfutbol.com

## Enllaços externs

* Fitxa de Boronat a BDFutbol.com
# Jean-Pierre Vernant

Jean-Pierre Vernant (Provins, Sena i Marne, 4 de gener de 1914 − París, 9 de gener del 2007) fou un filòsof i historiador francès. Els seus principals treballs tracten sobre la Grècia antiga (fonamentalment sobre el tema del mite). Vernant va ser un personatge molt influent a la segona meitat del segle XX a França, no només pel seu treball intel·lectual, ja que va participar en la Resistència francesa sent un dels dirigents. Va ser, endemés, catedràtic del Col·legi de França.

## Vegeu també

* Pierre Hadot

## Referències

* http://www.filosofos.org/modules/news/article.php?storyid=53 Arxivat 2014-05-23 a Wayback Machine.
# Krotz Springs

Krotz Springs és una població dels Estats Units a l'estat de Louisiana. Segons el cens del 2000 tenia 1.219 habitants.

## Demografia

Segons el cens del 2000, Krotz Springs tenia 1.219 habitants, 490 habitatges, i 339 famílies. La densitat de població era de 272,1 habitants/km².
Dels 490 habitatges en un 34,9% hi vivien nens de menys de 18 anys, en un 52,4% hi vivien parelles casades, en un 11,8% dones solteres, i en un 30,8% no eren unitats familiars. En el 26,9% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,9% tenia menys de 18 anys, un 11,4% entre 18 i 24, un 28% entre 25 i 44, un 20,2% de 45 a 60 i un 13,5% 65 anys o més.
L'edat mediana era de 33 anys. Per cada 100 dones de 18 o més anys hi havia 87,2 homes.
La renda mediana per habitatge era de 26.823 $ i la renda mediana per família de 31.842 $. Els homes tenien una renda mediana de 29.167 $ mentre que les dones 21.875 $. La renda per capita de la població era de 13.914 $. Entorn del 17,5% de les famílies i el 22,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Krotz Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Krotz Springs». American Fact Finder. Oficina del Cens dels Estats Units, 12-01-2010.
# Abd-al-Muqàddim (nom)

Abd-al-Muqàddim és un nom masculí teòfor àrab islàmic (àrab: عبد المقدم, ʿAbd al-Muqaddim) que literalment significa ‘Servidor de Qui avança’, essent «el Qui avança» un dels epítets de Déu. Si bé Abd-al-Muqàddim és la transcripció normativa en català del nom en àrab clàssic, també se'l pot trobar transcrit Abdul Moqaddim... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «قدم». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «قدم». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «قدم» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Cafè d'ordi

El cafè d'ordi és una tisana feta de gra torrat d'ordi. Encara que és considerat un substitut del cafè no conté cafeïna, encara que pot tenir un gust pronunciat de cafè.
També rep el nom de malta.
S'havia consumit molt durant la postguerra espanyola (des de 1939 als anys 50) per manca de subministrament de l'autèntic cafè. També va passar el mateix en altres països europeus arran de les guerres mundials.
El cafè d'ordi torrat es ven en forma de grànuls i sovint es combina amb xicòria i altres ingredients.
A Itàlia és una beguda popular anomenada caffè d'orzo.
Amb el nom japonès de |mugicha (麦茶 te d'ordi) es consumeix molt fred al Japó a l'estiu i calent a l'hivern.
A Corea rep el nom de boricha (보리차})

## Referències

* ↑ Guinard, Yvonne «Vingt-Deux mes dans les Lignes Allemandes» (en francès). Lectures pour tous, 19, 14, novembre 1916 [Consulta: 5 setembre 2006]. «Le matin, on recevait une infusion d'orge et d'avoine grillées; à 10 heures, une tasse de mauvais cacao à l'eau et sans sucre; à 4 heures, une nouvelle infusion d'orge et d'avoine grillées.»
* ↑ Yves Henri. (en francès) [Consulta: 26 agost 2009]. «13 juny : là on nous donne du café consistant en infusion d'orge grillée, un peu de pain qui est aigre avec du soi-disant pâté.»
* ↑ Lucien. Còpia arxivada (en francès), mai 1995 [Consulta: 5 setembre 2006]. «Le 6 décembre, à 4h30, le brave homme me réveille : on boit le « café d'orge », une bonne goutte de marc.» Arxivat 27 October 2005$^{[Datemismatch]}$ a Wayback Machine. «Còpia arxivada». Arxivat de l'original el 2005-10-27. [Consulta: 19 octubre 2013].«Còpia arxivada». Arxivat de l'original el 2005-10-27. [Consulta: 19 octubre 2013].
* ↑ Clarke, R. J. and Macrae, R. Coffee: Related Beverages, pp. 6-7. 1987. ISBN 1-85166-103-4
# Róbert Mak

Róbert Mak (Bratislava, antiga Txecoslovàquia i actual Eslovàquia, 8 de març de 1991) és un futbolista eslovac, que exerceix com a migcampista i que actualment milita, en el PAOK Salónica FC de la Super Lliga de Grècia.

## Internacional

Ha estat internacional amb la Selecció de futbol d'Eslovàquia; on fins ara, ha jugat 3 partits internacionals per aquesta selecció.

## Clubs

| Club | País | Any |
| Slovan Bratislava | Eslovàquia | 1997 - 2004 |
| Manchester City | Anglaterra | 2004 - 2010 |
| FC Nuremberg | Alemanya | 2010 - 2014 |
| PAOK Salónica FC | Grècia | 2014 - Present |

## Referències

* ↑ «Mak, Robert» (en alemany). kicker.de. [Consulta: 17 agost 2011].

## Enllaços externs

* Fitxa en National Football Teams
* Róbert Mak, Fitxa a Soccerway
* Fitxa del jugador a football prospects
* Róbert Mak Fitxa a Fussballdaten
# Markazi

La Província de Markazi (en persa: استان مرکزی, Ostān-e Markazi), la medieval Iraq ajamita és una de les 31 províncies de l'Iran. La paraula markazi significa central en persa. És a la Regió 4.
Markazi es troba a l'Iran occidental. La seva capital és Arak. Té uns 1,35 milions d'habitants. Els límits actuals de la província daten del 1977, quan la província es va separar dins l'actual Markazi i la província de Teheran, amb parts de la províncies d'Esfahan Semnan i Zanjan .
Les principals ciutats de la província són: Saveh, Arak, Mahallat, Zarandieh, Khomein, Delijan, Tafresh, Ashtian, i Shazand (anteriorment coneguda com a Sarband)

## Història

Markazi formava part de l'Imperi del Medes. Aquesta regió es considera un dels assentament humans més antics del l'altiplà iranià
Al principi de l'era musulmana el nom de la ciutat es va canviar a Jibal o Qahestan.
Entre els personatges relacionats amb Markazi figuren: Mirza Abulqasem Qaem Maqam, Abbas Eqbal Ashtiani, Mirza Taqi Khan Amir Kabir, Qaem Maqam Farahani, Mahmoud Hessabi, Ayatollah Khomeini, Ayatollah Araki

## Galeria

* Mesquita de Narāgh.
* Kharpahlou
* Pintura atribuïda a Amir Kabir
* Ceràmica del segle xiv d'Arak

## Referències

* ↑ «همشهری آنلاین-استان‌های کشور به ۵ منطقه تقسیم شدند (Provinces were divided into 5 regions)» (en persian). Hamshahri Online, 22 juny 2014 (1 Tir 1393, Jalaali).

## Enllaços externs

* Markazi Government General
* Foreign Commercial Centre of Markazi Province Arxivat 2008-02-16 a Wayback Machine.
* Cultural Heritage Organization of Markazi province
* Iran Chamber of Commerce, Industries & Mines Arxivat 2006-10-29 a Wayback Machine.
# Txkalova (Khopiórskaia)

* Per a altres significats, vegeu «Txkalova (Briukhovétskaia)».
Txkalova - Чкалова (rus) - és un khútor del krai de Krasnodar, a Rússia. Es troba a les planes de Kuban-Priazov, a la vora esquerra del Txelbas. És a 35 km al sud-est de Tikhoretsk i a 126 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Krounovka

Krounovka (en rus: Кроуновка) és un poble del krai de Primórie, a l'Extrem Orient de Rússia, que en el cens del 2010 tenia 594 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Официальный сайт УГО
# Actinodura

Actinodura és un gènere d'ocells de l'ordre dels passeriformes i la família dels leiotríquids (Leiothrichidae), que molts autors han ubicat als timàlids (Timaliidae). Viuen al sotabosc, matolls i praderies de l'Àsia meridional, des de l'Índia fins a la Xina oriental i Taiwan.

## Taxonomia

El gènere conté 9 espècies:
* Actinodura nipalensis - síbia del Nepal.
* Actinodura morrisoniana - síbia de Taiwan.
* Actinodura waldeni - síbia de Walden.
* Actinodura souliei - síbia estriada.
* Actinodura cyanouroptera - siva.
* Actinodura strigula - minla gorjaestriada.
* Actinodura egertoni - actinodura d'Egerton.
* Actinodura ramsayi - actinodura d'ulleres.
* Actinodura sodangorum - actinodura de coroneta negra.

## Referències

* ↑ «Laughingthrushes and allies». World Bird List Version 9.1. International Ornithologists' Union, 2019. [Consulta: 16 gener 2019].
# Antonio Maria Mazzoni

Antonio Maria Mazzoni (Bolonya, 4 de gener de 1717 - Bolonya, 8 de desembre de 1785) fou un compositor italià.
Va estudiar música sota la direcció de Luca Antonio Predieri i el 1736 va entrar a l'Accademia Filarmonica di Bolonya. Alguns anys més tard se'n va anar a Fano, on el 1746 es va estrenar la seva òpera primera, Siroe, re di Persia. El 1748 va tornar a Bolonya, on tres anys més tard va ocupar el càrrec de mestre de capella a la Basílica de San Giovanni in Monte.
El 1753 es va traslladar a Lisboa per assistir a Davide Perez en la composició d'algunes obres. Va tornar a Itàlia, no abans de 1756. El 1757 va ser nomenat en funcions d'Angelo Antonio Caroli, mestre de capella de la basílica de Sant Petroni, una posició que va obtenir el 1759 quan el va succeir. Malgrat aquestes ocupacions i molts viatges, Mazzoni va continuar el seu treball de composició d'òperes. Es va convertir en príncep de l'Accademia Filarmonica de cinc vegades: el 1757, 1761, 1771, 1773 i 1784.
El 1763, durant la inauguració del Teatre Comunale de Bolonya, va prendre part en la representació de l'òpera Il trionfo di Clelia de Christoph Willibald Gluck com a director al clavecí.
Mazzoni era una figura ben coneguda en el seu temps pel que fa a l'òpera. Les seves obres van ser molt populars, principalment gràcies a la seva originalitat, bellesa i elegància. Com molts dels seus contemporanis, va musicar diversos llibrets de Pietro Metastasio.

## Òperes

* Siroe, re di Persia (opera seria, llibret de Pietro Metastasio, 1746, Fano)
* L'Issipile (opera seria, llibret de Pietro Metastasio, 1747 o 1748, Macerata)
* La Didone abbandonata (opera seria, llibret de Pietro Metastasio, 1752 o 1753, Bolonya)
* Il Demofoonte (opera seria, llibret de Pietro Metastasio, 1754, Parma)
* Achille in Sciro (opera seria, llibret de Pietro Metastasio, 1754, Piacenza)
* L'astuzie amorose (opera buffa, 1754, Piacenza)
* La clemenza di Tito (opera seria, llibret de Pietro Metastasio, 1755, Lisboa)
* Antigono (opera seria, llibret de Pietro Metastasio, 1755, Lisboa)
* Ifigenia in Taurride (opera seria, llibret de Marco Coltellini, 1756, Treviso)
* Il viaggiatore ridicolo (opera buffa, llibret de Carlo Goldoni, 1757, Parma)
* Il re pastore (= Aminta, opera seria, llibret de Pietro Metastasio, 1757, Bolonya)
* Arianna e Teseo (opera seria, llibret de Pietro Pariati, 1758, Nàpols)
* L'Eumene (opera seria, llibret d'Apostolo Zeno, 1759, Torí)
* L'astuto ciarlatano (intermezzo, 1760, Bolonya)
* Le stravaganze del caso (intermezzo, 1760, Bolonya)
* Adriano in Siria (opera seria, llibret de Pietro Metastasio, 1760, Venècia)
* Il mercante fallito (faresetta, llibret d'A. Boschi, 1762, Roma)
* Nitteti (opera seria, llibret de Pietro Metastasio, 1764, Nàpols)
* L'inglese in Italia (dramma giocoso, 1769, Bolonya)